Diari Oficial de la Generalitat Valenciana


Sumari del DOGV 4359, del 17-10-2002 (2002/11025)

RESOLUCIÓ d'1 d'octubre de 2002, de la Direcció General d'Ordenació i Innovació Educativa i Política Lingüística, per la qual s'aprova un projecte editorial en anglés, per a la matèria comuna de segon curs de Batxillerat (LOGSE), llengua estrangera II: anglés, amb el títol: «Vision 2» de l'Editorial MacMillan Heinemann (English Language Teaching) i s'autoritza l'ús dels materials curriculars corresponents en centres docents públics i privats de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4359

Data del DOGV
:   17-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11075


Data del document
:   01-10-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * material d'ensenyament
    * edició
    * indústria del llibre

RESOLUCIÓ d'1 d'octubre de 2002, de la Direcció General d'Ordenació i Innovació Educativa i Política Lingüística, per la qual s'aprova un projecte editorial en anglés, per a la matèria comuna de segon curs de Batxillerat (LOGSE), llengua estrangera II: anglés, amb el títol: «Vision 2» de l'Editorial MacMillan Heinemann (English Language Teaching) i s'autoritza l'ús dels materials curriculars corresponents en centres docents públics i privats de la Comunitat Valenciana. [2002/X11230]
  
El Decret 187/1994, de 13 de setembre (DOGV del 22), regula la supervisió dels materials didàctics curriculars per als ensenyaments de règim general establits en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Este decret determina com a objecte de supervisió els projectes editorials i definix els requisits que han de tenir per a la seua aprovació, la qual cosa implicarà l'homologació dels materials didàctics curriculars que resulten del seu desplegament perquè puguen ser utilitzats en centres docents públics i privats.
  
L'article sext de l'Orde de 16 de desembre de 1994, de la Conselleria d'Educació i Ciència, (DOGV del 3 de febrer de 1995), per la qual es desplega el Decret 187/1994, establix que correspon al director general d'Ordenació i Innovació Educativa, a través d'una resolució, aprovar els projectes editorials i homologar els materials didàctics que els despleguen.
  
En virtut d'això, vist el projecte editorial presentat a supervisió i la proposta de la Comissió creada per l'orde de 10 de maig de 1995 (DOGV del dia 2 de juny de 1995), esta Direcció General resol:
  
Primer
  
Aprovar per al Batxillerat (LOGSE) el projecte editorial supervisat que es menciona en l'annex, i homologar els materials didàctics curriculars que resulten del seu desenrotllament sempre que complisquen les indicacions que figuren en cada cas, en dit annex.
  
Segon
  
Els materials curriculars que resulten del projecte editorial hauran de reflectir esta homologació en els termes establits en el número 4 de l'article sext de l'Orde de 16 de desembre de 1994 (DOGV de 3 de febrer de 1995).
  
Contra esta resolució, que no esgota la via administrativa, els interessats podran interposar recurs d'alçada davant l'òrgan que a dictat l'acte o el superior jeràrquic en el termini d'un mes a comptar des de l'endemà de la seua publicació en el Diari Oficial de la Generalitat Valenciana. Tot això de conformitat amb el que disposa els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
  
València, 1 d'octubre de 2002.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX
  
Editorial: MacMillan Heinemann (English Language Teaching); projecte editorial en versió anglesa, per a la matèria comuna de segon curs de Batxillerat (LOGSE), llengua estrangera II: anglés, amb el títol: «Vision 2».
  
Indicacions:
  
«Incorporar en el llibre de text que resulte del desenrotllament del projecte, tots els continguts curriculars que es contenen en el Decret 50/2002, de 26 de març, del Govern Valencià, pel qual s'establix el currículum del Batxillerat a la Comunitat Valenciana».
  
Tal com indica el Decret 50/2002 de 26 de març del Govern Valencià, este projecte editorial de segon curs de Batxillerat s'aplicarà a partir del curs 2003-2004.